မိဖုရားကြီးတောင်းဆိုမှုက ကျွန်ုပ်အတွက်အမိန့်တစ်ခုပါပဲ
စစ်ပွဲမှာ ဂျာလာ့ခေါင်းကိုဖြတ်ပြီးမှ
ဂျိုဒါ့ကိုလက်ထပ်မယ်လို့ ဆုံးဖြတ်ထားခဲ့ပါတယ်
ဒီနေ့တော့ မိခင်တစ်ယောက်က သူ့သားဆီမှာတောင်းဆိုဖို့ရောက်လာတယ်
ဒီအထူးအခွင့်အရေးကို ဘယ်လိုလုပ်လက်လွှတ်ခံလို့ဖြစ်မှာလဲ
မိဖုရားကြီးတောင်းဆိုတာကို လက်ခံပါတယ်
အသင့်မယ်တော်နဲ့ခမည်းတော်ကို
ကျွန်ုပ်က ဂုဏ်ပြုလိုက်ပါတယ်လို့ ပြောပေးပါ
အာမေမှာ နှမတော်မင်္ဂ​လာ​ပွဲကို လုပ်ဖို့ပြင်ဆင်နေကြတုန်းမှာ
တခြားတစ်နေရာမှာတော့ အစ်ကိုတော်တစ်ယောက်က
သူ့မိသားစုကိုပြန်တိုက်ခိုက်ဖို့ ပြင်ဆင်နေပါတယ်
ဓားကိုကိုင်ပြီး ရှိသမျှအားကိုထုတ်သုံး
ဘုရင်တစ်ပါးက စစ်တပ်ကအားနည်းနေရင် ဘယ်တော့မှတိုက်ပွဲကိုမနိုင်နိုင်ဘူး
အသင်တို့ဓားနဲ့ ကျွန်ုပ်ကိုထိရင်တောင်
အသင်တို့က အာမေကိုတုက်ခိုက်ဖို့ အဆင်သင့်ဖြစ်နေပြီလို့
ကျွန်ုပ်ယူဆမယ်
အသင်က ကျွမ်းကျင်မှုရှိတဲ့စစ်သည်တော်ပါ သခင်ဆူဂျမာ
အသင့်ကိုနိုင်ဖို့အသာထား
ထိဖို့တောင်မဖြစ်နိုင်ပါဘူး
ဒါပေမဲ့ စစ်သည်တစ်ယောက်က စစ်တပ်ကိုတိုက်ဖို့ကြံ့ခိုင်မှုရှိရတယ်
ကျွန်ုပ်စစ်သည်တော်တိုင်းကို ဆူဂျမာပဲဖြစ်စေချင်တယ်
ကျွန်ုပ်တို့က အသင့်လိုတော့ ဓားကိုင်ရင်ကိုင်နိုင်လိမ့်မယ်
ဒါပေမဲ့ အသင့်လိုအာမေကို သိမ်းပိုက်ချင်တဲ့ထက်သန်တဲ့စိတ်
မရှိတာကျတော့ကော
သိပ်မှန်တာပေါ့ အာမေကို ကျွန်ုပ်ပိုင်တယ်
အဲဒီထက်သန်တဲ့စိတ်က ကျွန်ုပ် အာမေကိုနိုင်အောင်ကူညီပေးလိမ့်မယ်
သခင်သက်တော်ရာကျော်ရှည်ပါစေ သခင့်ကိုအရေးကြီးတဲ့သတင်းပြောစရာရှိတယ်
ဘာဖြစ်လို့လဲ
ခံတပ်တစ်ဖက်ခြမ်းမှာ မူဂါမြင်းစီးသမားတွေတွေ့တယ်
သူတို့နောက်ကိုလိုက်ကြည့်တော့မှ မူဂါဧကရာဇ်ရဲ့စစ်သည်တော်ရှရစ်ဖူဒင်းက
အဲဒီမှာတိုက်ခိုက်ဖို့
အဆင်သင့်တပ်ချထားမှန်း သိလိုက်ရတယ်
မူဂါတွေက ကျွန်ုပ်တို့ကို အချိန်မရွေးတိုက်ခိုက်နိုင်တယ်
ရှရစ်ဖူဒင်း
ဟုတ်ပါတယ် ရှရစ်ဖူဒင်းပါ မူဂါရဲ့အတော်ဆုံးစစ်သည်တော်ပါ
သူက အခုအချိန်အထိ စစ်ပွဲတစ်ပွဲမှမရှုံးဖူးသေးပါဘူး
သူက ဧကရာဇ်မင်းဂျာလာရဲ့ ညာလက်ရုံးပါ
စစ်သည်ဘယ်လောက်လောက်ပါမယ် ထင်လဲ
အနည်းဆုံး သောင်းနှစ်ထောင်လောက်ပါပါတယ်
မယ်တော် ဂျမ်ဘိုင်းက ကျွန်ုပ်ရဲ့ ဆုတောင်းသံကိုကြားလိုက်တာဖြစ်မယ်
အစီအစဉ်တွေအကုန်ပြီးအောင်လို့
နေ့ရောညရောအားစိုက်လုပ်ကြ
ရာ့ခ်ျပွတ်မျိုးနွယ်တစ်စုလုံး ဒီမင်္ဂ​လာ​ပွဲကိုအမှတ်ရနေအောင်
မင်္ဂ​လာ​ပွဲကိုခမ်းခမ်းနားနားလုပ်ရမယ်
ဒီမင်္ဂ​လာ​ပွဲက သမိုင်းတွင်စေရမယ်
နန်းတော်တစ်ခုလုံးကိုမီးထွန်းပြီး တောက်ပအောင်လုပ်
ရွှေပန်းတိမ်ကို ဘယ်သူမှမမြင်ဘူးသေးတဲ့ လက်ဝတ်လက်စားတွေလုပ်ပေးဖို့
ပြောလိုက်ပါ
ရာ့ခ်ျပွတ်ဘုရင်တွေကို ဖိတ်စာတွေပို့ဖို့ နန်းရင်းဝန်ကိုပြောလိုက်ပါ
ဒီမင်္ဂ​လာ​ပွဲကို မလာတဲ့သူမရှိစေရဘူး
မေနာဗာတီ
အသင့်ကြည့်ရတာအရမ်းပျော်နေပုံပဲ
ဘယ်မပျော်ဘဲနေမှာလဲ မယ်မယ်ရဲ့
ဒီနေ့က မိခင်တစ်ယောက်အတွက် အရေးကြီးတဲ့နေ့တစ်နေ့ပဲလေ
သူ့အစီအစဉ်အတိုင်းဖြစ်ရဲ့လား သေချာအောင်လုပ်နေတာပါ
မင်္ဂ​လာ​ပွဲလုပ်မယ့်နေ့ကိုပဲ မျှော်နေမိတော့တယ်
တစ်ခါတလေကျရင် နန်းတော်နဲ့လမ်းသွယ်တွေက
မိန်းမတစ်ယောက်ရဲ့နှလုံးသားနဲ့ တော်တော်တူတယ်
သူတို့မှာဘာဖြစ်နေလဲ ဘယ်သူမှမသိဘူးလေ
ဘာကိုပြောချင်တာလဲနားမလည်ဘူး
ဟိုစာနှစ်စောင်ကို အသင်ပို့လိုက်တာ မဟုတ်လား မေနာဗာတီ
ဒီစာတွေကို လိပ်မူထားတဲ့လူနှစ်ယောက်ဆီ
ပို့ပေးလိုက်နော်
သတိထားနော် သွားတော့
စစ်ပွဲမတိုင်ခင် အသင်က ဂျိုဒါနဲ့ဆူရာဘန်ကို
လက်ထပ်ပေးချင်တယ်မဟုတ်လား
ဘာလို့အဲဒီလိုဖြစ်စေချင်တာလဲမသိဘူး
ကျွန်ုပ်အဲဒါကိုသိချင်မိတယ်
ဒါပေမဲ့ ကျွန်ုပ်ဝမ်းသာပါတယ် မေနာဗာတီ
နန်းတော်ထဲက မိဖုရားတွေက ကိုယ့်သမီးတော်တွေကို
ထိမ်းမြားမင်္ဂ​လာ​ပြုပေးရရင် ရတနာရသလိုပဲတဲ့
ကိုယ့်ခင်ပွန်းက အားရပါးရစားရင်တော့ ပျော်နေတတ်ကြတယ်တဲ့
ဒါပေမဲ့ မေနာဗာတီ
အသင့်ရဲ့နောက်ပြောင်ကျီစယ်မှုကိုမြင်ရတာ ကျွန်ုပ်ဝမ်းသာပါတယ်
အသင်လုပ်နိုင်ခဲ့တာကို ကျွန်ုပ်ဝမ်းသာတယ်
မိဖုရားတွေကြောင့်ပဲ စစ်ပွဲတွေနွှဲခဲ့ရသလို
သူတို့ကြောင့်ပဲ စစ်ပွဲတွေကိုတားဆီးနိုင်ခဲ့ပါတယ်
မေနာဗာတီကတော့ သူ့သမီးတော်ကို
ချော့တစ်ခါ ခြောက်တစ်လှည့်နဲ့
အိမ်ထောင်ချပေးချင်တဲ့အချိန်မှာပဲ
တစ်ဖက်မှာတော့ မဟင်အန်ဂါက ဒီနည်းလမ်းတွေကို
အလွဲသုံးစားလုပ်နေခဲ့ပါတယ်
လမ်းကိုသေချာမလျှောက်ဘူး အသင် ဘာအလုပ်လုပ်မှာလဲ
သူကအသုံးမကျဘူး သူ့ကို ဒီထဲကထုတ်လိုက်တော့
သူ့ကို ဘာလို့စိတ်ဒုက္ခပေးနေတာလဲ
ဒါပေမဲ့ အသင်ဒီကိုဘာလို့လာတာလဲ
နန်းရင်းဝန်မဟင်အန်ဂါလာနေပါပြီ
မင်္ဂ​လာ​ပါ
သူကဘယ်သူလဲ
အသင် ဒီမှာဘာလုပ်နေတာလဲ
ဒါမူဂါတွေရဲ့မီးဖိုဆောင်ဆိုတာ မသိဘူးလား
အသင့်လိုမိစ္ဆာဒိဠိတွေကို ဒီထဲဝင်ခွင့်မပေးဘူး
အသင်ဘာလို့ဒီကိုလာတာလဲ
ကြမ်းပြင်ကိုသန့်ရှင်းရေးလုပ်ရအောင် လာတာပါ
ဒီမှာ ကာလီမယ်တော်ရဲ့ အဆောင်ပျောက်သွားလို့ပါ
မဟင်အန်ဂါ
မလုပ်ပါနဲ့ မလုပ်ပါနဲ့
အသင့်မှာ ဘယ်လောက်ယုံကြည်မှုရှိလဲပြလေ
အသင့်မယ်တော်ကို အကူအညီတောင်းလိုက်
ဘာဖြစ်သွားတာလဲ
အသင့်သတ္တိတွေပျောက်သွားပြီလား
အသင့်ရဲ့ယုံကြည်မှုက ရေနွေးနဲ့အတူ အငွေ့ပျံသွားပြီပေါ့
မဟင်အန်ဂါ
အသင့်အတွက် အသင့်ကြောက်စိတ်က ဘုရားသခင်ထက်ပိုအရေးပါတယ်
သက်တော်ရာကျော်ရှည်ပါစေ သခင်မ
မဟင်အန်ဂါ
သခင်မ သခင်မကို မောင်းမဆောင်တစ်ဆောင်လုံးပတ်ရှာတာ
နှံ့နေပြီ
သခင်မကိုအရေးကြီးကိစ္စတစ်ခု ပြောစရာရှိပါတယ်
ဘိုင်ရန်ခန်းက ဇာဟီကို
အကျဉ်းချထားလိုက်ပြီလို့ ပြောချင်တာမဟုတ်လား
သခင်မကို ဦးဦးဖျားဖျား သတင်းပေးရတယ်ကိုမရှိဘူး
သခင်မက ဘာတွေဖြစ်နေလဲ အမြဲသိနေတယ်
အသင်ကတော့ ဘယ်အချိန် ဘယ်နေရာမှာ ဘာကိုပြောရမလဲမသိတတ်ဘူး
သခင်မ အကျွန်မပြောချင်တာက ဇာဟီဆိုတာ
အမတ်မင်း ဘိုင်ရန်ခန်း မျက်စိကန်းအောင်လုပ်ခဲ့တဲ့သူလေ
ဒီတစ်ခါ သူ့ကိုလွတ်အောင်လုပ်ပေးနိုင်ရင်
ဘုရင်မင်းမြတ်က သခင်မကို ကျေနပ်အားရတော်မူလိမ့်မယ်
ကစားပွဲကိုဘယ်လိုကစားရမလဲ အသင့်ဆီကသင်ရမှာလား
ဟင့်အင်း မဟုတ်ပါဘူး သခင်မကိုဘယ်လိုလုပ်သင်ပေးရမှာလဲ
သခင်မက အစကတည်းက ကျွမ်းကျင်ပြီးသားပဲ
အသင်ဘယ်ရောက်နေတာလဲ
အသင့်ကိုစောင့်နေတာကြာပြီ
အသင်က ဘုရင်ထက်ပိုအလုပ်များနေပါလား
အသင့်ကိုပြောစရာတစ်ခုရှိလို့
အရှင် အာမေအကြောင်းပြောချင်မှန်း သိပါတယ်
ဒီဖိနပ်ကြီးကလာပြန်ပြီ
ကျွန်ုပ်အိပ်ရာပေါ်ကို ဖိနပ်နဲ့တက်တယ်
ဆိုရိုးစကားကတယ်မှန်တာပဲ
မင်းရယ် ဗုံရယ် မျောက်ရယ်က ဘယ်တော့မှမပြောင်းလဲဘူးတဲ့
အသင်က ကျွန်ုပ်ကိုကလေးဘဝကတည်းက အကြောင်းသိပဲ အကျင့်ဟောင်းကဖျောက်ဖို့ခက်တယ်
အဲဒီအကျင့်ကို ကျွန်ုပ်မကြိုက်တာလည်း အရှင်သိတယ်လေ
ကိုယ့်ခေါင်းတင်ပြီး အိပ်တဲ့နေရာကို
ဘယ်လိုဖြစ်ပြီး ဖိနပ်နဲ့တက်တာလဲ
ဖိနပ်တွေချွတ်လိုက်တော့
ဒါဆို အသင့်အိပ်ရာခင်းတွေက ကျွန်ုပ် အသင့်ကိုစောင့်နေခဲ့ရတဲ့
အချိန်တွေထက် ပိုအရေးကြီးတယ်ပေါ့
ဟင့်အင်း အရှင်နဲ့ပတ်သတ်သမျှအားလုံးက ကျွန်ုပ်အတွက်အရေးကြီးပါတယ်
ဒါပေမဲ့ အရှင်စောင့်ခဲ့ရတဲ့အတွက် တောင်းပန်ပါတယ်
ကျွန်ုပ်လည်း အရှင့်လိုပဲ အလုပ်များတယ်
အရှင်က ဧကရာဇ်မင်း ကျွန်ုပ်က ဧကရာဇ်မိဖုရား
အရှင်ကတိုင်းပြည်ကိုစောင့်ရှောက်ရသလို
ကျွန်ုပ်တို့မှာလည်း မောင်းမဆောင်ကို စောင့်ရှောက်ရတယ်
ကျွန်ုပ်မှာ တခြားမိဖုရာတွေနဲ့ စစ်ပွဲဆင်နွှဲရတယ်
ဒါမှ အရှင့်ရဲ့အမြတ်နိုးဆုံး မိဖုရားအဖြစ်ဆက်ရှိနေမှာ
ဘာဖြစ်လို့လဲ ဘာလို့ရယ်နေတာလဲ
အသင့်ကိုယ်အသင်ကြည့်ပါဦး
အရင်က အသင်ကသေးသေးလေး အခုတော်တော်အရွယ်ရောက်လာပြီပဲ
အသင်ကတော်တော်ဆိုးတာပဲ
ဒါပေမဲ့ အရှင်က ဧကရာဇ်မင်းဆိုတော့ ကျွန်ုပ်ဘာမှမပြောနိုင်ပါဘူး
ဒါပေမဲ့ ကျွန်ုပ်ကတော့ တစ်ခုပြောနိုင်တယ်
ဘာလဲ
ဂတ်တီ ဂတ်တီ ဂတ်တီ
ကျွန်ုပ်ငယ်နာမည်ကိုခေါ်တာဆိုလို့ အရှင်ပဲရှိတယ်
အသင်က ကျွန်ုပ်ရဲ့ငယ်သူငယ်ချင်လေ ရူကေယာလေးရဲ့
တော်ပါတော့ ဖိနပ်ချွတ်လိုက်တော့
အသင့်အိပ်ရာခင်းတွေကို စိတ်ပူနေတုန်းပဲလား
ဟုတ်တယ်
ဒီလိုဆိုဘာပြောမှာလဲ
အရှင်က ကလေးလိုပဲ
ပြောနေတဲ့ကြားက အရှင်ဘာလုပ်လိုက်လဲ ကြည့်ပါဦး
ကောင်းပြီလေ အိပ်ရာခင်းတွေကို ဖယ်လိုက်ရမလား
နေပါ ကျွန်မလုပ်လိုက်ပါ့မယ်
ဘယ်သူလဲ အဲဒီမှာရပ်နေတာဘယ်သူလဲ
ဘုရင်နဲ့ မိဖုရားရှိနေတဲ့ သီးသန့်ခန်းထဲကို
ရာရာစစဝင်လာရတယ်လို့
ဘာဖြစ်လို့လဲ ရူကေယာ
ဘာမှမဖြစ်ပါဘူး အထိန်းတော်တစ်ယောက်ဖြစ်မှာပါ
ညကြီးအချိန်မတော်
ဘာကိစ္စနဲ့ဒီထဲကိုဝင်လာတာလဲ
ကျွန်ုပ်မှာ မင်းကြီးနဲ့ဘယ်အချိန်ဖြစ်ဖြစ် တွေ့ခွင့်ရှိတယ်
ဒါပေမဲ့ သူက မိဖုရားနဲ့အတူရှိနေတဲ့အချိန်မှာ
သူ့အချိန်ကို မိဖုရားပဲပိုင်ဆိုင်ခွင့်ရှိတယ်
ဘာကိစ္စပဲရှိရှိ မနက်မှပြောပါ
အခုတော့ မင်းကြီးအနားယူနေတယ်
အသင်ပြောတဲ့အတိုင်းလုပ်ပါ့မယ်
နှုတ်ဆက်ပါတယ်
ဒါနဲ့ ဘိုင်ရန်ခန်းရဲ့လှုပ်ရှားမှုတွေကို မင်းကြီးဆီပြောပြလိုက်ပြီလား
မပြောရသေးဘူး
ဘာလို့မပြောတာလဲ
မိဖုရားကြီးက သူနဲ့တွေ့ခွင့်မပေးလို့
ဒီလက်စွပ်ကို အသင်ကြိုက်တယ်နော် ရေရှမ်
ဟုတ်ပါတယ်
တစ်ခါတလေကျရင် သခင်မကိုနားမလည်တော့ဘူး
ဒီလက်စွပ်ပေးလို့ကျေးဇူးတင်ပါတယ် ကျေးဇူးတင်ပါတယ်
ဘုရားရေ အဆိပ်
အဲဒီအဆိပ်က ဇာဟီအတွက်
ဇာဟီအတွက်
အဲဒီအဆိပ်ကို ဇာဟီ့ကိုတိုက်ရမယ်
အကျွန်မက
အဲဒီအတွက် ဘိုင်ရန်ခန်းကို အပြစ်ဖို့ရမယ်
ဒီကိစ္စကို ဘာလို့မင်းကြီးဆီ အသိမပေးတာလဲ
အဲဒါကတော့ ရူကေယာ့ကို အပြစ်တင်ဖို့ပဲရှိတော့တယ်
ဒီအဆိပ်က လူသုံးယောက်ကို ဒုက္ခပေးလိမ့်မယ်
ဇာဟီ ဘိုင်ရန်ခန်းနဲ့
မိဖုရားရူကေယာ
မဟင်အန်ဂါ
အသင်တွေ့ရမှာပါ ရေရှမ်
နေ့သစ်တစ်နေ့မှာ ပြဿနာအသစ်တွေ့ရလိမ့်မယ်
အသင်ဘာတွေစဉ်းစားနေတာလဲ
မင်းကြီးရဲ့လက်ရုံးတော်ဇာဟီ သေသွားတာကိုသိရင်
ဘာဖြစ်မလဲဆိုတာ ဘုရားသခင်ပဲသိလိမ့်မယ်
အံ့ဩစရာပဲ
ကောင်းမွန်လှပါပေတယ်
တစ်ကမ္ဘာလုံးကို ဒီလက်နက်အကူအညီနဲ့အုပ်စိုးပစ်မယ်
မောင်မင်းဘုရင်ရဲ့လက်ရည်ကို မယုံဘူးလား
မဟုတ်ပါဘူး အရှင် အဲဒီလိုမဟုတ်ပါဘူး
- ဒါဆို ဒါဘာလဲ - ချွေးပါ
ဒါ ကိုယ်တော့်လက်ရည်ကို စော်ကားတာပဲ
အသင့်အရှင်က ပစ်မှတ်လွဲပြီး
အသင်အသက်ဆုံးရှုံးမှာကို ကြောက်နေတာမဟုတ်လား
မဟုတ်ပါဘူး မင်းကြီး
ယုံကြည်မှုဆိုတာဘာလဲ အဲဒါကိုမောင်မင်းသိလား
ဇာဟီကိုခေါ်လိုက်
သူ့မျက်လုံးဆုံးရှုံးသွားတာတောင်
သူက သူ့ဘုရင်ကို အပြည့်အဝယုံကြည်တယ်
ဇာဟီကိုခေါ်လိုက်လို့ပြောနေတယ်လေ
ခွင့်လွှတ်ပါ မင်းကြီး
စောစောကတင်ပဲ မြေအောက်ခန်းမှာ ဇာဟီသေသွားပါပြီ
မဟင်အန်ဂါ
ဇာဟီကိုဖမ်းဖို့ ဘယ်သူအမိန့်ပေးတာလဲ
အတိုင်ပင်ခံအမတ်ပါ
ဒီကိစ္စကိုသိလျက်နဲ့ ကျွန်ုပ်ကို ဘာလို့အသိမပေးတာလဲ
အဲဒီတုန်းက အရှင်က မိဖုရားနဲ့ဆောင်တော်ခန်းမှာပါ
မိဖုရားက ကျွန်ုပ်ကိုတွေ့ခွင့်မပေးခဲ့ပါဘူး
အသင်ပြောတာကိုမယုံဘူး သူအဲဒီလိုမလုပ်နိုင်ဘူး
မနေ့ညက ဒါနဲ့ကျွန်ုပ်ကိုပစ်ပေါက်ခဲ့တာပါ
ဒီကိစ္စကို ကျွန်ုပ်စိတ်မကောင်းမဖြစ်ပါဘူး
ဇာဟီသေတာကိုပဲ စိတ်မကောင်းဖြစ်မိတာပါ
မိဖုရားရူကေယာကို ကျွန်ုပ်ကို လာတွေ့ဖို့ပြောလိုက်ပါ
တွေ့ချင်ရင်တော့ မောင်းမဆောင်ကို လိုက်သွားရလိမ့်မယ်
သူက မိဖုရားလေ
သူဒီကိုလာမှာမဟုတ်ဘူး
သူ့ကိုပြောလိုက်
ဒီကိုချက်ချင်းလာဖို့ ကျွန်ုပ်အမိန့်ပေးတယ်လို့
မဟင်အန်ဂါ
အသင်က အရီးတော်ကို
ဆောင်တော်မလာဖို့ တားမြစ်ပိတ်ပင်ခဲ့သလား
ကျွန်ုပ်က..
တားခဲ့လား မတားခဲ့ဘူးလား
တားခဲ့ပါတယ်
မဟင်အန်ဂါ
အသင့်အမှားကြောင့် လူတစ်ယောက်ရဲ့ အသက်ကို ဆုံးရှုံးလိုက်ရပြီ
ကျွန်ုပ်သာ အချိန်မီသိခဲ့ရင် သူ့အသက်ကိုကယ်တင်လို့ရရင်ရမှာ
ထွက်သွားတော့
ထွက်သွားလို့ပြောနေတယ်လေ
မဟင်အန်ဂါ
ဒီကထွက်သွားတော့
မဟင်အန်ဂါ
အတိုင်ပင်ခံအမတ်ကိုခေါ်စေ
မဟင်အန်ဂါ
ဇာဟီကို ဘာလို့မြေအောက်ခန်းမှာထားဖို့ ဆုံးဖြတ်လိုက်တာလဲ
အရှင် ၁၄ နှစ်သားကတည်းက ဒီကိစ္စတွေကို
ကျွန်ုပ်ကပဲဆုံးဖြတ်လာခဲ့တာပါ
အရှင့်ခမည်းတော်က အရှင်ဘေးကင်းဖို့ ကျွန်ုပ်ကိုတာဝန်ပေးခဲ့တယ်
အရှင့်ကို ကျွန်ုပ်ရဲ့သားအရင်းလိုပဲ ပြုစုပျိုးထောင်ခဲ့တယ်
အရှင့်ကိုထိခိုက်စေမယ့် ဆုံးဖြတ်ချက်မျိုးကိုချမှာမဟုတ်ပါဘူး
ဇာဟီ့ကို မြေအောက်ခန်းမှာထားဖို့ ဆုံးဖြတ်တာ
မှားတယ်လို့မထင်ဘူးလား
မထင်ပါဘူး
ဘိုင်ရန်ခန်းက ဒီအင်ပါယာကို ချုပ်ကိုင်နေတယ်လို့
သူက သတင်းတွေလွှင့်နေခဲ့ပါတယ်
ဘုရင်က သူ့ရုပ်သေးရုပ်သာသာပဲ ရှိတယ်လို့လည်းပြောပါတယ်
ပြောပါဦး ကျွန်ုပ်ဆုံးဖြတ်ချက်မှားသွားလား
ဇာဟီက ကိုယ့်ကိုယ်ကိုသတ်သေတာကို စိတ်ပူနေတာဆိုရင်တော့
ဒါက သူ့ကိုယ်ရေးကိုယ်တာ ဆုံးဖြတ်ချက်ပါ
အရှင်နဲ့ကျွန်ုပ်ကြားမှာ သပ်လျှိုနေတဲ့သူ ဘယ်သူပဲဖြစ်ဖြစ်
ဒီကံကြမ္မာနဲ့ကြုံတွေ့ရမှာပါ
ကျွန်ုပ်က အတိုင်ပင်ခံအမတ် လုပ်သင့်တာကိုပဲလုပ်ခဲ့တာပါ
အံ့ဩမိပါရဲ့
ဒါမျိုးကို အရင်ကမမြင်ဖူးဘူး
ဘုရင်က သွားဖို့တောင်မပြောသေးဘဲ သူကထွက်သွားပြီ
မထွက်သွားခင် နှုတ်ဆက်ရတဲ့ ကျင့်ဝတ်ကိုတောင်မေ့သွားပြီ
သူသာ အရှင့်ကိုဘုရင်လို့သဘောထားရင်
ဒီလိုမျိုးဘယ်တော့မှမလုပ်ဘူး
ကျွန်ုပ်အတွက် အရေးပါတဲ့လူ သုံးယောက်ပဲရှိတယ်
ဘာဘာခန်း
မိဖုရား ရူကေယာ
ပြီးတော့ အသင်
မဟင်အန်ဂါ
ရူကေယာနဲ့ဘာဘာခန်းကို ဒီလိုမျိုးမပြောလိုက်သင့်ဘူး
ဘာပဲဖြစ်ဖြစ်
ကျွန်ုပ် ဒီလိုအခြေအနေရောက်တာ သူတို့ကြောင့်ပဲလေ
ခွင့်လွှတ်ပါ မင်းကြီး
အခုအချိန်အထိ အတိုင်ပင်ခံအမတ်နဲ့ ကျွန်ုပ်လုပ်ခဲ့သမျှတွေက
ကျွန်ုပ်တို့ရဲ့တာဝန်ပါ ကူညီတာမဟုတ်ပါဘူး
သူနဲ့ကျွန်ုပ်က အရှင့်ရဲ့ အားသာချက်ပဲဖြစ်သင့်ပါတယ်
အားနည်းချက်မဟုတ်ပါဘူး
မင်းကြီး ပလ္လင်ပေါ်မှာထိုင်ဖို့က မလွယ်ပါဘူး
ပလ္လင်ပေါ်မှာထိုင်တဲ့သူက
သံမဏိလိုမာကျောရပါတယ်
အရှင်လည်း အရွယ်ရောက်လာပါပြီ မင်းကြီး
ကိုယ့်ဆုံးဖြတ်ချက်ကို ကိုယ်ချဖို့အချိန်တန်ပါပြီ
ကောလာဟလသတင်းတွေကို အမှန်ဖြစ်အောင်မလုပ်ပါနဲ့
မင်းကြီးရဲ့ဆုံးဖြတ်ချက်တွေက အတိုင်ပင်ခံအမတ်အပေါ်မှာ
မမှီခိုဘူးဆိုတာ ပြည်သူတွေသိအောင်ပြလိုက်ပါ
အသင်လုပ်တာပိရိပါပေတယ် ရေရှမ်
ကျွန်ုပ်ကျေနပ်တယ် ဒါယူလိုက်
ဇာဟီအသတ်ခံရတယ်
သူသေဆုံးရတဲ့အကြောင်းကို ဘယ်သူမှမသိဘူး
ကျေးဇူးတင်ပါတယ်
ဒါပေမဲ့ ဒီကိစ္စအတွက် သခင်မကိုချီးကျူးရမယ်
ဒီနေ့ တစ်ချက်တည်းနဲ့ လူတွေအများကြီးဒုက္ခရောက်သွားတယ်
မိဖုရားရူကေယာ
ဒါနဲ့ အသင်လည်း စစ်တုရင်ကစားရတာကြိုက်တာပဲ
ကျွန်ုပ် ဒီနေ့မှသိလိုက်ရတယ်
ရွှေ့သွားတာကောင်းပါတယ်
ဒါပေမဲ့ မမေ့ပါနဲ့ ကျွန်မရွှေ့ရမယ့်အလှည့်ရောက်ပြီ
မဟင်အန်ဂါ
အသင်က နိုင်ငံရေးကစားဝိုင်းထဲမှာ လူသစ်ပဲရှိပါသေးတယ် မိဖုရားရူကေယာ
အသင်က ဂျာလာ့ကိုပြုစုဖို့ပဲ အာရုံစိုက်ထားတာ
ပိုကောင်းပါလိမ့်မယ်
အဲဒါဆို အသင်စိတ်ချမ်းသာရလိမ့်မယ်
နှင်းဆီပွင့်ဖတ်တွေဘာလို့များများမထည့်တာလဲ စန္ဒကူးနံ့သာတွေလည်းထည့်ဦး
မင်းကြီးအနှစ်သက်ဆုံးရေမွှေးနံ့ကို ဘာလို့မရတာလဲ
အဲဒါတွေသွားပြင်ကြ
အဲဒါတွေကို သတိမမူမိလောက်အောင်
အတွေးလွန်နေမိတယ်
အဲဒါကြောင့် ဇနီးသည်က ခင်ပွန်းလိုအပ်တာအစအဆုံးကို
လိုက်ကြည့်ပေးရတာပေါ့
အသင်ကကော ဘာလို့အာရုံမစိုက်တာလဲ
မင်းကြီးကိုသုတ်ပေးဖို့ ကတ္တီပါဖိနပ်ကိုသွားယူကြလေ
နားထောင်ဦး အဲဒါတွေနဲ့အတူ တော်ဝင်ဥယျာဉ်ထဲကအကောင်းဆုံး
စွန်ပလွန်သီးတွေကိုပါ မင်းကြီးစားဖို့ယူလာခဲ့
မင်းကြီးဒဏ်ရာကိုလိမ်းပေးဖို့ ကုံကုမံဆီယူလာခဲ့
ရူကေယာ
နေပါဦး ရူကေယာ
မသွားခင်လေး ကျွန်ုပ်ပြဿနာကို ဖြေရှင်းပေးပါဦး
အသင်က စိတ်ဆိုးနေပါလျက်နဲ့
ဘာလို့ကျွန်ုပ်ရေချိုးဖို့အစီအမံတွေ ချပေးနေတာလဲ
အရှင် လူရှေ့သူရှေ့မှာ ကျွန်ုပ်ကို ကြင်ရာတော်ဆိုတာမေ့နိုင်ပေမယ့်
ကျွန်ုပ်ကတော့ အရှင့်ပေါ်မှာ ဝတ္တရားမပျက်ပါဘူး
အဲဒါကြောင့် ဒီဘုရင်က သူ့အမှားအတွက် ကြင်ရာတော်ကိုတောင်းပန်ပါတယ်
ဘုရားသခင် အရှင်ဘာတွေပြောနေတာလဲ
ကျွန်ုပ်ကတောင်းပန်သင့်တာပါ
အမှန်တော့ ပြဿနာရဲ့လေးနက်မှုကို ကျွန်ုပ်နားမလည်တာပါ
မဟင်အန်ဂါရဲ့အမူအရာက
လူတစ်ယောက်ရဲ့အသက်ဘေးနဲ့ဆိုင်တဲ့ အမူအရာမဟုတ်ဘူး
အဲဒီအမှားကိုတောင်းပန်ပြီး တစ်ခုလောက်တောင်းဆိုချင်ပါတယ်
ကျွန်ုပ်တောင်းဆိုတာကို လိုက်လျောပေးမယ်ထင်ပါတယ်
ပြောပါ
ကျွန်ုပ်ကို လူရှေ့သူရှေ့မှာမဆူပါနဲ့
ကျွန်ုပ်တို့ရဲ့ဆက်ဆံရေးက လွယ်လွယ်ပျက်သွားရမယ့်အဆင့်မဟုတ်ဘူး
ဒါပေမဲ့ ဒီလိုလုပ်ရင်
ကျွန်ုပ်ကိုအာခံကြလိမ့်မယ်
ကျွန်ုပ်ဇနီးကို ဘယ်သူအာခံရဲလဲ
ဒီကိစ္စဖြစ်ပြီးတာတောင် ကျွန်ုပ်ကို အရှင်အချစ်ဆုံးဆိုတာသိပါတယ်
အဲဒါကြောင့် အားလုံးကိုသက်သေပြဖို့ လာတာပါ
ကျွန်ုပ်ဆီကို လာတယ်လို့ထင်တာ
အရှင့်ဆီကိုဘာလို့လာရမှာလဲ
အသင့်ရဲ့အရည်အချင်းတွေကြောင့် အသင့်ကိုအချစ်ဆုံးဖြစ်နေတာပေါ့
ကာကွယ်တဲ့အနေနဲ့ပြောရမယ်ဆိုရင်
ဇာဟီ့သေဆုံးမှုနဲ့ပတ်သက်ပြီး စိတ်ဆိုးနေလို့ပြောမိတာပါ
ကိုယ့်စိတ်ကိုယ်မထိန်းနိုင်ခဲ့ဘူး
ဒီတော့ အရှင်က အမှားသေးသေးလေးကို အပြစ်ကြီးလုပ်လိုက်တယ်ပေါ့
အမှန်တော့ အဲဒီအတွက် မဟင်အန်ဂါမှာတာဝန်ရှိတယ်
သူ့ကြောင့်..
ဒီမှာ အရီးတော်ကို ဘာမကောင်းပြောတာမှ နားထောင်မှာမဟုတ်ဘူး
ဘာလို့နားမထောင်တာလဲ
အရှင်က အဲဒီလူတွေကျတော့ အရှင့်ဘဝကိုလွှမ်းမိုးခံတယ်
ကျွန်ုပ်ဘဝကို တစ်ယောက်ပဲလွှမ်းမိုးလို့ရမယ်
ဘယ်သူလဲ
အသင်
ကျွန်ုပ်ရဲ့ငယ်သူငယ်ချင်းကို ကတိပေးပါတယ်
ကျွန်ုပ်ဘဝထဲကို မိဖုရားဘယ်နှပါးပဲရောက်လာလာ
ကျွန်ုပ်ရဲ့ရူကေယာရဲ့အဆင့်အတန်းက သူတို့ထက်ပိုမြင့်နေမှာပါ
ကျွန်ုပ်မှာ နှလုံးသားမရှိတာ အသင်သိပါတယ်
ဒါပေမဲ့ ရူကေယာတစ်ယောက်ပဲ
ကျွန်ုပ်စိတ်ကိုလွှမ်းမိုးနိုင်တယ်
ရူကေယာ့နေရာကို ဘယ်သူမှယူသွားလို့မရဘူး
အသင်အရမ်းကိုလှနေတယ်
အသင့်ကို ဘယ်သူမှမပြုစားပါစေနဲ့ ဂျိုဒါ
လက်ဝတ်ရတနာတွေကြောင့်ပဲ အသင့်အလှကိုတိုးစေတာလား
တခြားအကြောင်းကြောင့်ပဲလားဆိုတာတော့ ကျွန်ုပ်မသိဘူး
ဒီလက်ဝတ်လက်စားတွေကို အစ်ကိုတော် ဆူဂျမာလက်ဆောင်ပေးတာ
ဒါတွေဝတ်တိုင်း လှတယ်လို့ပြောကြတယ်
ဒီလက်ဝတ်ရတနာတွေထဲမှာ သူ့ရဲ့ချစ်ခြင်းမေတ္တာတွေထည့်ထားလို့လေ
အဲဒါကိုတွေးမိရင် မျက်နှာကအပျော်တွေနဲ့ဝင်းပလာတယ်
- ဘုရားရေ - ဘာဖြစ်လို့လဲ
နားဆွဲတွေ
ဘယ်မှာပြုတ်ကျသွားလဲမသိဘူး
သိပ်လည်းမစိုးရိမ်နေပါနဲ့
နားဆွဲလေးပျောက်တာပါ ပျံလို့ရတဲ့ငှက်မဟုတ်ပါဘူး
ရှာတွေ့မှာပါ
မယ်တော့်ခန်းဆောင်
သူ့ကို ကျွန်ုပ်လက်ဝတ်ရတနာတွေပြဖို့ သွားခဲ့တယ်
မယ်တော်က အဲဒီမှာမရှိဘူး ဒါပေမဲ့ ကျွန်ုပ်နားဆွဲက..
အဲဒီမှာကျခဲ့တာဖြစ်မယ်
အခုချက်ချင်းသွားယူလိုက်မယ်
ဒီမှာစောင့်ပါ ကျွန်ုပ်သွားယူလိုက်မယ်
နေ မိုတီဘိုင်း မယ်တော့်ခန်းဆောင်မှာ အသင်တစ်ခုခုရှာရင်
တစ်ယောက်ယောက်က တစ်မျိုးမြင်သွားလိမ့်မယ်
ကျွန်ုပ်ပဲသွားလိုက်မယ်
ဒါယူလိုက်
ပုလဲဘယက်ပါယူသွား
ကျေးဇူးတင်ပါတယ် မိဖုရားကြီ
ဒါပေမဲ့ အကျွန်မကို ဘာလို့တန်ဖိုးကြီးတဲ့ ဘယက်တွေ အဝတ်အစားတွေပေးတာလဲ
အသင်က ဂျိုဒါနဲ့ဆူရာဘန်လက်ထဲ
စာရောက်အောင်ပို့ပေးခဲ့တယ်လေ
အကျွန်မက မိဖုရားကြီးခိုင်းတဲ့အတိုင်း လုပ်ခဲ့တာပါ
အခု မင်္ဂ​လာ​ပွဲအတွက် ဝိုင်းပြင်ဆင်ပေးလိုက်ဦး
ကျွန်ုပ်ကို ညကြီးအချိန်မတော်မှ ဘာလို့ဒီကိုခေါ်လိုက်တာလဲ မင်းသမီး
ကျွန်ုပ်စာရလို့ပါ
မယ်တော်
ဘာလို့ဒီလိုမျိုးလုပ်ရတာလဲ
သမီးတော်ကောင်းစားဖို့အတွက် လုပ်ခဲ့တာပါ ဂျိုဒါ
သမီးတော် ဒုက္ခမရောက်အောင်ပါ
ဘယ်လိုဒုက္ခမျိုးလဲ မယ်တော်
သမီးတော်ကိုကယ်ဖို့ ဘာလို့ သမီးတော်ကိုသိက္ခာချရတာလဲ
ပထမဆုံးအနေနဲ့ အားလုံးရဲ့အရှေ့မှာ သမီးတော်အရှက်ရခဲ့တယ်
သမီးတော် မျက်နှာပူခဲ့ရတယ်
ခမည်းတော်နဲ့အစ်ကိုတော်က
သမီးတော်ကို ဘယ်လိုထင်မလဲမသိဘူး
ပြီးတော့ မယ်တော်
ပြောပါ မယ်တော်
သမီးတော် ၁၇ နှစ်ပြည့်မွေးနေ့မှာ ရှာဂူနီဘိုင်းက
အသင့်သမီးတော်ဂျိုဒါက မူဂါတစ်ယောက်နဲ့လက်ထပ်ရလိမ့်မယ်
ရှာဂူနီဘိုင်းက အဲဒီလိုပြောတာနဲ့ မယ်တော်ကယုံတာပဲလား
ရှာဂူနီဘိုင်းက အနာဂတ်ကိုကြိုမြင်နိုင်တဲ့ မယ်တော်တစ်ပါးမှမဟုတ်တာ
အဲဒီလိုဖြစ်ရင်တောင်
သမီးတော်အသေပဲခံလိုက်မှာပေါ့ မယ်တော်ရဲ့
သမီးတော်က ရာ့ခ်ျပွတ်တစ်ယောက်ပါ
ရာ့ခ်ျပွတ်တစ်ယောက်က မူဂါမိသားစုထဲဝင်ရမှာထက်
အသေပဲခံလိုက်မှာပေါ့ ဘယ်တော့မှအဖြစ်မခံနိုင်ဘူး
မယ်တော့်သမီးတော် ဂျိုဒါကို ယုံကြည်ထားရမှာပေါ့ မယ်တော်ရဲ့
သမီးတော်ကို တစ်ခါလောက်တော့ ပြောပြရမှာပေါ့
ဒီလောက်ထိလုပ်စရာမလိုပါဘူး
အရမ်းကြောက်လို့ပါ မယ်တော်ကြောက်လို့ပါ ဂျိုဒါ
ဒီအဖြစ်ကိုသည်းလည်းသည်းမခံနိုင်ဘူး ဘယ်သူ့ကိုမှလည်းပြောမပြနိုင်ဘူး
သမီးတော်ရဲ့မင်္ဂ​လာ​ပွဲကိုစိတ်ပူမိတာပါ
ဒီလောက်ပါပဲ
မယ်တော် ဘယ်သူ့ကိုမှမယုံနဲ့
ဒီကိစ္စကိုဘယ်သူ့ကိုမှလည်းမပြောနဲ့
ဟုတ်ပြီလား
အခု မယ်တော်စိတ်မပူတော့ပါဘူး
စောင့်ကြည့်နေပါ သမီးရဲ့ဝေါယာဉ်ကို
တစ်တိုင်းပြည်လုံး ရင်သပ်ရှုမောဖြစ်အောင် မယ်တော်ပြင်ဆင်ပေးမယ်
လုပ်စရာအလုပ်တွေ ပြင်ဆင်စရာတွေက အများကြီးရှိပါတယ်
အာမေပြည်ရဲ့ကံကြမ္မာက တစ်ဆစ်ချိုးကာလကိုရောက်နေပါတယ်
တစ်ဖက်မှာ မင်းသမီးဂျိုဒါရဲ့ မူဂါတွေအပေါ်မုန်းတီးတဲ့စိတ်တွေက
ပိုပိုတိုးလာသလို
တစ်ဖက်မှာတော့ ဆူဂျမာက အာမေကိုပြန်ရဖို့အတွက်
မူဂါတွေနဲ့ပူးပေါင်းလိုက်ပါတယ်
ဘာကိစ္စရှိလို့လဲ ဆူဂျမာ
ဘာလို့ဒီကိုလာပြီး ကျွန်ုပ်ကိုလာတွေ့တာလဲ
ရာ့ခ်ျပွတ်တွေနဲ့စစ်တိုက်ဖို့ ဘုရင်အာမာနဲ့တိုက်ဖို့
အသင့်ဆီက အကူအညီတောင်းဖို့လာတာပါ
အပြန်အလှန်အနေနဲ့ဒီရာ့ခ်ျပွတ်က တစ်သက်လုံးသစ္စာစောင့်သိသွားမှာပါ
ကောင်းပြီလေ အသင့်ကိုကူညီမယ်
ဒါပေမဲ့ မကူညီခင်မှာ
အသင်သစ္စာစောင့်သိကြောင်းကို သက်သေပြရမယ်
အဆင်သင့်ပါပဲ
ဒါဆို အသင့်ရဲ့သစ္စာစောင့်သိမှုကိုပြပါ
ကျွန်ုပ်ခြေထောက်ကိုလျက်ပါ
အသင့်ကိုသစ္စာစောင့်သိဖို့ပဲပြောတာ ကျွန်ခံဖို့မဟုတ်ဘူး
ရာ့ခ်ျပွတ်တွေက အသေပဲခံတယ် ဦးမညွှတ်ဘူး
မူဂါတွေကို ခြေထောက်ကိုလျက်မှ သစ္စာစောင့်သိတယ်လို့ယူဆရင်တော့
ကျွန်ုပ်အကူအညီလာတောင်းတဲ့နေရာ မှားလာလို့တောင်းပန်ပါတယ်
ကျွန်ုပ်ဘာသာတိုက်ပြီး အသေခံလိုက်မယ်
သူများကျွန်တော့အဖြစ်မခံဘူး
နေဦး
တော်ပါပေတယ် ဆူဂျမာ
ဒီကနေ့ အသင်သာ သဘောတူလိုက်ရင်
အသင့်အဆင့်အတန်းက အင်မတန်နိမ့်ကျသွားလိမ့်မယ်
ကျွန်ုပ်တို့က အဆင့်အတန်းနိမ့်တဲ့လူတွေနဲ့ မိတ်ဆွေမလုပ်ဘူး
အသင့်ဂုဏ်သိက္ခာက ချီးကျူးဖို့ထိုက်တန်ပါတယ်
အသင့်မဟာမိတ်ဖွဲ့တာကိုလက်ခံပါတယ် ဆူဂျမာ
အသင့်ရဲ့ခင်မင်မှုက ကျွန်ုပ်အတွက်အင်မတန်အရေးကြီးပါတယ်
ကျွန်ုပ်က အာမေကိုအုပ်ချုပ်မယ် ဒါပေမဲ့
ဘုရင်ဂျာလာလူဒင်းကို အမြဲသစ္စာစောင့်သိသွားမှာပါ
ကောင်းပြီ
ဘုရင်ဆူဂျမာရဲ့တပ်စခန်းကို ကျွန်ုပ်စခန်းဘေးမှာနေရာချထားလိုက်
ဒါက ကျွန်ုပ်တို့ချစ်ကြည်ရေးအတွက် လက်ဆောင်လေးတစ်ခုပါ ဆူဂျမာ
ကျွန်ုပ်တို့ရဲ့ချစ်ကြည်မှုက ရာ့ခ်ျပွတ်တွေနဲ့မူဂါတွေအတွက်
ကံကြမ္မာဖြစ်စေချင်တယ်
အာမေနဲ့မင်းသမီးဂျိုဒါက ချီးကျူးထိုက်တယ်
အခွင့်အရေးရတာနဲ့ အာမေကိုတိုက်ကြမယ်
ပြီးရင် ဘာမာရဲ့ခေါင်းက သရဖူကိုချွတ်ပစ်မယ်
မနက်ဖြန်ကျရင် မီနာဈေးပွဲတော်လုပ်ရမယ်
ပြင်တာဆင်တာတွေပြီးပြီလား
ဆိုင်ခန်းကိုပြင်ဆင်ပြီးပြီလား
ဟင့်အင်း မပြီးသေးဘူး
ဒါပေမဲ့ ဘာလို့တအားပျော်နေတာလဲ
မီနာဈေးရောင်းပွဲတော်ကိုတွေးမိတာနဲ့ ပျော်နေတာ
ဒီတိုင်းပြည်က ဘယ်နေရာမှာများ လုံမပျိုပွဲဈေးကိုတွေ့ရလို့လဲ
ဘာမဆိုရောင်းလို့ရတယ် ဒါပေမဲ့
မိဖုရားရူကေယာနဲ့ပတ်သက်လာရင်တော့ ဘယ်သူမှနိုင်ဖို့အလားအလာမရှိဘူး
သူ့ဆိုင်ခန်းနဲ့ယှဉ်လိုက်ရင် ကျန်တဲ့လူတွေရဲ့ ဆိုင်ခန်းတွေကမှေးမှိန်သွားကြတယ်
စိတ်မကောင်းမဖြစ်နဲ့ နာဒီရာ
ပြီးခဲ့တဲ့တစ်ခေါက်က မင်းကြီးက အသင့်ဆိုင်ကဈေးဝယ်သွားတာပဲလေ
ကျွန်ုပ်ဆိုင်ကနည်းနည်းပဲဝယ်ပြီး
ရူကေယာဆိုင်က အကုန်ဝယ်သွားတယ်လေ
ပွင့်ပွင့်လင်းလင်းပြောလို့ရမလား
သူကဘာတွေများထူးခြားနေလဲ နားမလည်ဘူး
သူ့မှာအရည်အချင်းတွေအများကြီးရှိတယ်
ပထမဆုံးအနေနဲ့ သူတို့က မျိုးနွယ်တူတယ်
ဘုရင်မင်းမြတ်နဲ့မိဖုရားရူကေယာရဲ့ အဘိုးတော်ကအတူတူပဲ
မင်းကြီး ဘာဘူးလေ
ဒုတိယအချက်က သူကထက်မြက်တယ်
တတိယအချက်က သူကပစ္စည်းဥစ္စာကြွယ်ဝတယ်
ကျွန်ုပ်ကပိုတောင်ချမ်းသာသေးတယ်
အဲဒါသာအမှန်မဟုတ်ရင် မင်းကြီးက
ကျွန်ုပ်ခန်းဆောင်ကို ဘယ်တော့မှလာမှာမဟုတ်ဘူး
သူတို့ကိုစိတ်ထဲထားမနေပါနဲ့ သူတို့ကမနာလိုဖြစ်နေတာ
သူတို့ကြိုးစားပါစေ ဒါပေမဲ့ မိဖုရားကို သူတို့ဘယ်တော့မှမနိုင်ဘူး
မီနာဈေးပွဲတော်မှာ အားလုံးရဲ့အာရုံကိုဖမ်းစားနိုင်မယ့်
ဆိုင်ခန်းမျိုးကိုပြင်ပစ်လိုက်မယ်
ဒီတစ်ခါ မီနာဈေးရောင်းပွဲတော်မှာ ဆိုင်ခန်းမဆင်ဘူး
မဆင်ဘူးလား
ဟင့်အင်း
မိဖုရားကြီး ဆိုင်ခန်းမဆင်ရင်
မင်းကြီးက တခြားဇနီးသည်တွေဆီ သွားမှာပေါ့
ကျွန်ုပ်ကိုမယုံဘူးလား
ကျွန်ုပ်ကိုယ်ကျွန်ုပ်ထက် မိဖုရားကြီးကိုပိုယုံပါတယ်
ဒါဆို မနက်ဖြန်ကျရင် ဘယ်သူ့ဆိုင်ခန်းကို
မင်းကြီးဝင်မလဲ စောင့်ကြည့်နေလိုက်ပါ